**Kansilehti:**

**Esseen otsikko**

Tekijä ja luokka

Päivämäärä

Koulu

1. **Johdanto**

Tässä kappaleessa kerrotaan **taustaa** varsinaiseen aiheeseen liittyen. Voit käsitellä maan **aiempia vaiheita** lyhyesti tai kertoa **yleisemmästä maailman tilanteesta** käsittelemäsi aiheen ajankohtana. Esimerkiksi, jos aiheenasi on Berliinin rooli kylmässä sodassa, voit kertoa yleisemmin, mitä oli kylmän sodan aika ja kertoa, mistä syistä Saksa oli ajautunut kylmässä sodassa keskeiseen rooliin.

1. **Pääluvut ja alaluvut**

Essee tulee jakaa aiheen kannalta mielekkäisiin **päälukuihin** (3., 4., 5.) ja vielä **alalukuihin** (3.1, 3.2, 3.3, 4.1, 4.2). Näitä voi itse jaotella aiheen kannalta parhaaksi katsoen.

Tieteelliseen tekstiin kuuluu **objektiivinen** eli puolueeton sävy. Se ei saa olla mielipidetekstiä tai kaunokirjallisesti värittynyttä.

Esseen tekstit tulee perustua **luotettaviin lähteisiin**. Voit käyttää lähteenä **kirjallisia historiantutkimuksia** (myös oppikirja hyväksytään yhtenä lähteenä), **internet-lähteitä** (esim. Globalis.fi tai muita luotettavia sivustoja, mutta *ei wikipediaa* virallisessa tutkielmassa). Myös **uutislähteet** käyvät lähteiksi, esim. Yle.fi -sivuston uutiset aiheeseen liittyen. Lähteitä tulisi olla vähintään kolme kappaletta.

Esseessä **otsikoissa fonttikoko** on **14** ja **tekstissä 12**. Tutkielman minimipituus on **3 sivua varsinaista tekstiä + kansilehti ja lähdesivu**

Voit lisätä esseen myös aiheeseen olennaisella tavalla liittyvän **kartan tai kuvia**. Esimerkiksi kylmän sodan Berliinistä olisi perusteltua lisätä tutkielmaan kartta kaupungin jakautumisesta miehitysvyöhykkeisiin tai Berliinin muurin sijainnista.

Myös **kuvalähteet** tulisi merkitä itse kuvan alle ja tutkielman loppuun. Internetistä otetut kuvalähteet tulee olla luvallisia: CreativeCommons. Esseetä ei tule kuitenkaan koristaa jonninjoutavilla kuvilla, jotka vain löyhästi liittyvät aiheeseen.

**Yhteenveto-kappaleessa** esitellään lyhyesti aiheesta tehdyt havainnot kertauksena. Yhteenvedossa ei tuoda esiin enää mitään uutta.

1. **Lähdeluettelo**

Lähteisiin eli lähdeluetteloon merkitään käytetty kirjallisuus. Lähdeluettelon tarkoitus on, että sen avulla lukija voi löytää minkä tahansa tutkielmassa käytetyn lähteen.

Lähteet tulee luetteloida **aakkosjärjestyksessä** kirjoittajan **sukunimen mukaan**. Mikäli teoksella on useampia tekijöitä, se laitetaan lähdeluetteloon **aakkosissa ensimmäisenä olevan henkilön mukaan.**

Esim.

**Internet-lähde:**

*Kirjoittajan nimi, otsikko ja merkintä “viitattu (se päivä kun luit sivun)” ja täydellinen internet-osoite.*

Juva, Kersti: Haltiat ja örkit. Kotus-blogi viitattu 31.7.2013. http://www.kotus.fi/index.phtml?8958\_m=10229&8958\_o=5&s=4333.

**Kirjallinen lähde:**

*Kirjoittajan nimi/nimet, ilmestymisvuosi, kirjan otsikko ja kustantaja.*

Hirsjärvi, Sirkka, Remes, Pirkko & Sajavaara, Paula. 2009. Tutki ja kirjoita. Helsinki: Tammi.

**Kuvalähde:**

Jos kuva, kartta tai kaavio on internetistä, tulee merkitä sivun otsikko, mahdollinen kirjoittaja, merkintä viitattu (se päivä kun hait kuvan) ja täydellinen internet-osoite

CDC Centers for Disease Control and Prevention 2016. Heart failure death rates 2011–2013, adults, ages 35+, by county. Heart Failure Fact Sheet. Viitattu 26.1.2017 www.cdc.gov/dhdsp/data\_statistics/  
fact\_sheets/fs\_heart\_failure.htm